b'\n_START_ARTICLE_\nDimnice (jama)\n_START_PARAGRAPH_\nJama Dimnice je med vasema Slivje in Markov\xc5\xa1\xc4\x8dina v ob\xc4\x8dini Hrpelje-Kozina. Ti dve vasi sta ob glavni cesti Reka-Trst. Jama se pojavi, kot dve veliki brezni globoki 40 m. Ta je nastala na sti\xc4\x8di\xc5\xa1\xc4\x8du fli\xc5\xa1natega in apnen\xc4\x8dastega sveta. Jama je za\xc5\xa1\xc4\x8ditena kot naravni spomenik.\n_START_SECTION_\nIme\n_START_PARAGRAPH_\nJama je dobila ime po dimu, ki se vali iz nje. Ta nastane zato, ker se mrzel zrak spusti v ve\xc4\x8dje brezno in skozi manj\xc5\xa1e potiska topel zrak, ko pride do stika toplej\xc5\xa1ega in hladnej\xc5\xa1ega zraka nastopi kondenzacija. Ta se vidi v dimu. Tako so jo va\xc5\xa1\xc4\x8dani poimenovali\xc2\xa0\xc2\xbbhudi\xc4\x8dja prekajevalnica\xc2\xab\xc2\xa0ali\xc2\xa0\xc2\xbbDimnice\xc2\xab\xc2\xa0(temu pojavu smo lahko pri\xc4\x8da le pozimi).\n_START_SECTION_\nNekaj o jami\n_START_PARAGRAPH_\nJama je dolga pribli\xc5\xbeno 6 km in globoka ve\xc4\x8d kot 130 m. Dimnice so preto\xc4\x8dna jama, ki ima rove razporejene v dveh nadstropjih. V prvem nadstropju so rovi suhi in imajo veliko kapnikov. V spodnjem pa te\xc4\x8de potok, ki ponikne v vasi Velike Lo\xc4\x8de. Ta potok je tudi eden izmed pritokov reki Ri\xc5\xbeani._NEWLINE_V Dimnice vodi pot, ki se zaklju\xc4\x8di v\xc2\xa0\xc2\xbbPlesni dvorani\xc2\xab, ki je namenjena prireditvam v jami. Ta dvorana se nahaja okoli 40 m pod povr\xc5\xa1jem. Plesni dvorani sledi\xc2\xa0\xc2\xbbBela dvorana\xc2\xab\xc2\xa0s \xc5\xa1tevilnimi anemoliti in visokimi kapni\xc5\xa1kimi stebri. Tej dvorani sledita dve manj\xc5\xa1i in sicer\xc2\xa0\xc2\xbbVilinska dvorana\xc2\xab\xc2\xa0in\xc2\xa0\xc2\xbbMarmitna dvorana\xc2\xab. Tema sledi ponovno ena izmed ve\xc4\x8djih in pomembnej\xc5\xa1ih dvoran,\xc2\xa0\xc2\xbbPodorna dvorana\xc2\xab\xc2\xa0v kateri je ena izmed najve\xc4\x8djih zaves. V tej dvorani je tudi veliko sigastih ponvic. V zadnji dvorani so sigove ponvice v obliki kitajskega zidu po katerem je tudi dvorana dobila ime,\xc2\xa0\xc2\xbbKitajska dvorana\xc2\xab. V Kon\xc4\x8dni dvorani so koreni stalagmitov, zaklju\xc4\x8di pa se s sigovo kopo. ki zapira rov._NEWLINE_Dimnice zaradi zanimivosti pogosto obiskujejo u\xc4\x8denci in dijaki. Jo\xc5\xbee \xc5\xbdumer je v jami razvijal tudi krasoslovno didaktiko.'